קירקורוב ייצג את רוסיה בתחרות האירוויזיון 1995 עם השיר "Kolybelnaya dlya vulkana" וסיים במקום ה-17. בהמשך היה שותף לכתיבת השירים שייצגו את בלארוס באירוויזיון 2007: "Work Your Magic" שסיים במקום השישי, את אוקראינה באירוויזיון 2008: "Shady Lady" שסיים במקום השני ואת רוסיה באירוויזיון 2016: "You Are the Only One" שסיים במקום השלישי. כן כתב וביצע לאורך השנים גרסאות כיסוי לשירים שונים שבוצעו בתחרויות האירוויזיון, בהם גרסת כיסוי רוסית לשיר דיווה של דנה אינטרנשיונל הישראלית, שזכה באירוויזיון 1998 ולשיר "(I Would (Die for You" של להקת אנטיק אשר זכו במקום השלישי באירוויזיון 2001. באירוויזיון 2021 הפיק את השיר של מולדובה, Sugar.